
LIETUVOS RESPUBLIKOS VYRIAUSYBĖ

NUTARIMAS
DĖL VALSTYBĖS KULTŪROS IR MENO PREMIJŲ

2006 m. sausio 26 d. Nr. 83
Vilnius


Įgyvendindama Lietuvos Respublikos meno kūrėjo ir meno kūrėjų organizacijų statuso įstatymo 10 straipsnio 1 ir 2 dalis, taip pat siekdama remti kultūrą ir meną, Lietuvos Respublikos Vyriausybė nutaria:
Patvirtinti pridedamus:
. Lietuvos nacionalinių kultūros ir meno premijų skyrimo nuostatus.
. Vyriausybės kultūros ir meno premijų skyrimo nuostatus.



MINISTRAS PIRMININKAS	ALGIRDAS BRAZAUSKAS



KULTŪROS MINISTRAS	VLADIMIRAS PRUDNIKOVAS


PATVIRTINTA
Lietuvos Respublikos Vyriausybės 
2006 m. sausio 26 d. nutarimu Nr. 83
(Lietuvos Respublikos  Vyriausybės 
2026 m. vasario 11 d. nutarimo Nr. 79
redakcija




 SKYRIUS


. Lietuvos nacionalinių kultūros ir meno premijų skyrimo nuostatai (toliau – Nuostatai) nustato Lietuvos nacionalinių kultūros ir meno premijų (toliau – kultūros ir meno premijos) skyrimo tvarką, dokumentų dėl siūlomų premijuoti kultūros ir meno kūrėjų ar jų kolektyvų (toliau kartu – kūrėjai) pateikimo bendruosius reikalavimus, Lietuvos nacionalinių kultūros ir meno premijų komisijos (toliau – komisija) sudarymą, jos uždavinius, funkcijas ir teises. 
. Kultūros ir meno premijomis siekiama skatinti kūrėjų kūrybinę veiklą, įvertinti, Lietuvos ir Lietuvos diasporos kūrėjų reikšmingiausius kūrinius, sukurtus per pastaruosius 7 metus (toliau – kūriniai), ir reikšmingiausius kūrinius, sukurtus per ilgesnį nei pastarieji 7 metai laiko tarpą (toliau – ilgametis kūrybinis indėlis).
. Kasmet skiriamos ne daugiau kaip 6 kultūros ir meno premijos, iš jų ne daugiau kaip 2 kultūros ir meno premijos gali būti skiriamos už ilgametį kūrybinį indėlį. Kultūros ir meno premija yra 800 bazinių socialinių išmokų dydžio. Kultūros ir meno premijos mokamos iš Lietuvos Respublikos valstybės biudžeto asignavimų, skirtų Lietuvos Respublikos kultūros ministerijai.
. Kultūros ir meno premijas skiria komisija.
. Kultūros ir meno premijos skiriamos konkurso būdu.
. Kultūros ir meno premijos skiriamos iki gruodžio 15 d., o kultūros ir meno premijų laureatų diplomai ir ženklai įteikiami Lietuvos valstybės atkūrimo dienos (Vasario 16-osios) proga. Kultūros ir meno premijų įteikimo renginį organizuoja Kultūros ministerija. 
. Kultūros ir meno premija kūrėjams gali būti skiriama tik vieną kartą.
. Kultūros ir meno premijos neskiriamos kūrėjams, kurie savo veiksmais kelia grėsmę Lietuvos Respublikos saugumo interesams, viešai reiškia palaikymą valstybei, keliančiai grėsmę Lietuvos Respublikos ir (ar) kitų Europos Sąjungos valstybių narių ir (ar) jų sąjungininkų saugumo interesams.

 SKYRIUS


. Kūrėjus kultūros ir meno premijoms gauti turi teisę siūlyti Lietuvos Respublikoje registruoti juridiniai asmenys, kitose Europos Sąjungos valstybėse ir trečiosiose valstybėse registruoti juridiniai asmenys, kitos organizacijos ir jų padaliniai (toliau – juridiniai asmenys). Vienas juridinis asmuo kultūros ir meno premijai gauti gali siūlyti vieną kūrėją – už kūrinius ir vieną kūrėją – už ilgametį kūrybinį indėlį. Komisijos narys negali būti siūlomas kultūros ir meno premijai gauti.
. Juridinis asmuo, teikdamas kūrėją kultūros ir meno premijai gauti, komisijai ne vėliau kaip iki rugsėjo 1 d. pateikia šiuos dokumentus:
. kūrėją teikiančio juridinio asmens rekomendaciją, kurioje turi būti: 
. nurodytas juridinio asmens pavadinimas, juridinio asmens kodas, buveinė, kontaktiniai duomenys; 
. juridinio asmens argumentai, kodėl kūrėją verta apdovanoti kultūros ir meno premija;
. kūrėjo gyvenimo ir kūrybinės veiklos aprašymą;
. kūrėjo kūrinių ar ilgamečio kūrybinio indėlio, už kuriuos siūloma skirti kultūros ir meno premiją, sąrašą.
. Kai kultūros ir meno premijai gauti siūlomas kultūros ir meno kūrėjų kolektyvas, Nuostatų 10 punkte nurodyti dokumentai pateikiami dėl kiekvieno šio kolektyvo kultūros ir meno kūrėjo.

 SKYRIUS


. Komisijos sudėtį kultūros ministro teikimu, pritarus Lietuvos kultūros ir meno tarybai, tvirtina Lietuvos Respublikos Vyriausybė. Komisija sudaroma 3 metams. Tas pats asmuo komisijos nariu gali būti ne daugiau nei 2 kadencijas iš eilės. Komisija darbą organizuoja vadovaudamasi Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento ir Ministrų, Vyriausybės įstaigų, įstaigų prie ministerijų ir kitų Vyriausybei pavaldžių ir atskaitingų viešojo administravimo subjektų norminių teisės aktų projektų rengimo taisyklių patvirtinimo“, 3–9 punktų nuostatomis, išskyrus Nuostatų 19 ir 21 punktuose nustatytus atvejus. Kultūros ministerija techniškai aptarnauja komisijos veiklą. 
. Komisija sudaroma iš 11 narių – kultūros ir meno premijos laureatų, kultūros ir meno kūrėjų, profesionaliųjų meno vertintojų, atstovaujančių skirtingoms kultūros sritims.
. Komisijos nario įgaliojimai baigiasi nepasibaigus 3 metų kadencijai, kai jis: 
. atsistatydina savo noru;
. miršta.
. Nuostatų 14 punkte nurodytais atvejais pasibaigus komisijos nario įgaliojimams, kultūros ministras, pritarus Lietuvos kultūros ir meno tarybai, teikia Vyriausybei tvirtinti naują komisijos narį likusiai komisijos kadencijos daliai, išskyrus, kai lieka mažiau nei 6 mėnesiai iki komisijos kadencijos pabaigos, – tokiu atveju naujas komisijos narys nėra skiriamas. Paskyrus naują komisijos narį šiame punkte nurodytu atveju, laikoma, kad komisijos narys ėjo pareigas visą kadenciją.

 SKYRIUS


. Komisijos uždaviniai:
. analizuoti Lietuvos ir Lietuvos diasporos kultūros ir meno raidą;
. vertinti pastarųjų 7 metų Lietuvos ir Lietuvos diasporos kultūros ir meno procesą; 
. siekiant įvertinti ilgametį kūrybinį indėlį, vertinti XX, XXI amžiaus Lietuvos ir Lietuvos diasporos kultūros ir meno procesą. 
. Vykdydama savo uždavinius, komisija atlieka šias funkcijas:
. priima juridinių asmenų teikiamus dokumentus dėl kultūros ir meno premijoms siūlomų kūrėjų;
. svarsto komisijai pasiūlytų kūrėjų kūrinius ir ilgametį kūrybinį indėlį; 
. skiria kultūros ir meno premijas kūrinių ir ilgamečio kūrybinio indėlio kūrėjams;
. bendradarbiauja su Lietuvos diaspora, renka informaciją apie užsienyje gyvenančių lietuvių kūrėjų kūrybą;
. teikia kultūros ministrui pasiūlymus dėl kultūros ir meno premijos laureatų kūrybos sklaidos;
. dalyvauja kultūros renginiuose, pristatančiuose kultūros ir meno premijoms pasiūlytų kūrėjų kūrinius ir ilgametį kūrybinį indėlį.

 SKYRIUS


. Vykdydama savo uždavinius ir funkcijas, komisija turi teisę:
. prašyti juridinių asmenų papildomos informacijos apie kultūros ir meno premijoms gauti pasiūlytų kūrėjų kūrinius ir ilgametį kūrybinį indėlį;
. svarstydama kūrėjų kūrinius ir ilgametį kūrybinį indėlį, pasitelkti kultūros ekspertus.

 SKYRIUS


. Komisija sudaro Nuostatų nustatyta tvarka pasiūlytų ir atitinkančių Nuostatų reikalavimus kūrėjų sąrašą. Apsvarsčiusi šiame sąraše esančių kūrėjų kūrinius ir ilgametį kūrybinį indėlį atsižvelgiant į Nuostatų 2 punkto nuostatas, komisija slaptu balsavimu atrenka ne daugiau kaip 12 kūrėjų: 1–4 kūrėjus – kultūros ir meno premijai už ilgametį kūrybinį indėlį ir atitinkamai 8–11 kūrėjų – kultūros ir meno premijai už kūrinius. Jeigu po komisijos balsavimo paaiškėja, kad 12-ą vietą dalijasi 2 ar daugiau kūrėjų, komisija pakartotinai slaptai balsuoja tik dėl šių vienodą balsų skaičių surinkusių kūrėjų ir atrenka daugiausiai balsų surinkusį kūrėją. Posėdyje negalėsiantis dalyvauti komisijos narys savo sprendimą iki komisijos posėdžio pateikia komisijos pirmininkui užklijuotame voke. Vokas atplėšiamas posėdžio metu.
. Informacija apie pasiūlytų kūrėjų sąraše esančius kūrėjus ir atrinktus kūrėjus (vardai, pavardės ir profesijos) viešai skelbiama Kultūros ministerijos interneto svetainėje iki kūrėjų, kuriems skiriamos kultūros ir meno premijos, paskelbimo dienos, siekiant informuoti visuomenę apie Lietuvos kultūrai nusipelniusius asmenis bei užtikrinti kultūros ir meno premijų skyrimo skaidrumą.
. Komisijos baigiamajame posėdyje iš Nuostatų 19 punkte nustatyta tvarka atrinktų kūrėjų sąrašo slaptu balsavimu kiekvienas komisijos narys atrenka po ne daugiau kaip 6 kūrėjus: 1–2 kūrėjus – kultūros ir meno premijai už ilgametį kūrybinį indėlį ir atitinkamai 4–5 kūrėjus – kultūros ir meno premijai už kūrinius. Daugiausiai komisijos narių balsų surinkusiems ne daugiau kaip 6 kūrėjams skiriamos kultūros ir meno premijos. Jeigu po komisijos balsavimo paaiškėja, kad 6-ą vietą dalijasi 2 ar daugiau kūrėjų, komisija pakartotinai slaptai balsuoja tik dėl šių vienodą balsų skaičių surinkusių kūrėjų ir atrenka daugiausiai balsų surinkusį kūrėją. Posėdyje negalėsiantis dalyvauti komisijos narys savo sprendimą iki baigiamojo komisijos posėdžio pateikia komisijos pirmininkui užklijuotame voke. Vokas atplėšiamas per baigiamąjį komisijos posėdį
. Informacija apie kūrėjus, kuriems skiriamos kultūros ir meno premijos (vardai, pavardės, profesijos, kultūros ir meno premijos skyrimo metai), neterminuotai skelbiama Kultūros ministerijos interneto svetainėje, siekiant juos pagerbti ir informuoti visuomenę.
. Kultūros ir meno premija, skiriama kultūros ir meno kūrėjų kolektyvui, paskirstoma po lygiai kiekvienam šio kolektyvo kultūros ir meno kūrėjui. 
. Kūrėjas, kuriam skirta kultūros ir meno premija, turi teisę raštu jos atsisakyti, apie tai pranešdamas komisijai ir Kultūros ministerijai. Pranešimas dėl kultūros ir meno premijos atsisakymo teikiamas ir nagrinėjamas Asmenų prašymų ir skundų nagrinėjimo viešojo administravimo subjektuose taisyklių, patvirtintų Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Asmenų prašymų ir skundų nagrinėjimo viešojo administravimo subjektuose taisyklių patvirtinimo“ nustatyta tvarka. Kūrėjui atsisakius skirtos kultūros ir meno premijos, laikoma, kad ji nėra paskirta, bet kitam kūrėjui nėra skiriama. Jeigu kūrėjas atsisako skirtos kultūros ir meno premijos po to, kai ji yra išmokėta, jis privalo ją grąžinti ne vėliau kaip per 6 mėnesius nuo atsisakymo dienos.

. Kūrėjai, kurie buvo pasiūlyti, tačiau jiems nepaskirtos kultūros ir meno premijos, gali būti pakartotinai siūlomi kultūros ir meno premijoms gauti.
______________

PATVIRTINTA
Lietuvos Respublikos Vyriausybės 
2006 m. sausio 26 d. nutarimu Nr. 83
(Lietuvos Respublikos  Vyriausybės 
2026 m. vasario 11 d. nutarimo Nr. 79
redakcija




 SKYRIUS


. Vyriausybės kultūros ir meno premijų skyrimo nuostatai (toliau – Nuostatai) nustato Vyriausybės kultūros ir meno premijų (toliau – premijos) skyrimo tvarką, dokumentų dėl siūlomų premijuoti kultūros ir meno kūrėjų, veikėjų ar jų kolektyvų (toliau kartu – kūrėjai) pateikimo bendruosius reikalavimus, Vyriausybės kultūros ir meno premijų komisijos (toliau – komisija) sudarymą, jos uždavinį, funkcijas ir teises.
. Premija skiriama Lietuvos ir Lietuvos diasporos kūrėjams už kultūrinę veiklą – svarų indėlį ir ypatingus nuopelnus kultūrai.
. Premijas skiria Lietuvos Respublikos Vyriausybė. Premijos mokamos iš Lietuvos Respublikos valstybės biudžeto asignavimų, skirtų Lietuvos Respublikos kultūros ministerijai.
. Kūrėjus, kuriems siūloma skirti premijas, atrenka komisija. 
. Kasmet skiriama ne daugiau kaip 12 premijų. Premija yra 340 bazinių socialinių išmokų dydžio. Premijos gali būti skiriamos pavieniams kūrėjams arba kūrėjų kolektyvui. Premija, skiriama kūrėjų kolektyvui, paskirstoma po lygiai kiekvienam šio kolektyvo nariui.
. Premijos neskiriamos kūrėjams, kurie savo veiksmais kelia grėsmę Lietuvos Respublikos saugumo interesams, viešai reiškia palaikymą valstybei, keliančiai grėsmę Lietuvos Respublikos ir (ar) kitų Europos Sąjungos valstybių narių ir (ar) jų sąjungininkų saugumo interesams.

 SKYRIUS


. Kūrėjus premijoms gauti turi teisę siūlyti Lietuvos Respublikoje registruoti juridiniai asmenys, kitose Europos Sąjungos valstybėse ir trečiosiose valstybėse registruoti juridiniai asmenys, kitos organizacijos ir jų padaliniai (toliau – juridiniai asmenys). Vienas juridinis asmuo gali siūlyti vieną kūrėją premijai gauti. Komisijos narys negali būti siūlomas premijai gauti.
. Komisijai pateikiami šie dokumentai:
. kūrėjo gyvenimo ir kultūrinės veiklos aprašymas;
. kūrėją siūlančio juridinio asmens rekomendacija, kurioje turi būti: 
. nurodytas juridinio asmens pavadinimas, juridinio asmens kodas, buveinė, kontaktiniai duomenys; 
. juridinio asmens argumentai, kodėl kūrėją vertėtų apdovanoti premija.

 SKYRIUS


. Komisiją 3 metams tvirtina Vyriausybė kultūros ministro teikimu. Tas pats asmuo komisijos nariu gali būti ne daugiau nei 2 kadencijas iš eilės. Komisija darbą organizuoja vadovaudamasi Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento ir Ministrų, Vyriausybės įstaigų, įstaigų prie ministerijų ir kitų Vyriausybei pavaldžių ir atskaitingų viešojo administravimo subjektų norminių teisės aktų projektų rengimo taisyklių patvirtinimo“ (toliau – Vyriausybės darbo reglamentas), 3–9 punktų nuostatomis, išskyrus šių Nuostatų 16 ir 18 punktuose nustatytus atvejus. Kultūros ministerija techniškai aptarnauja komisijos veiklą. 
. Komisiją sudaro 12 narių: 1 Ministro Pirmininko deleguotas atstovas, 1 Kultūros ministerijos atstovas, 10 kultūros ministro siūlomų narių, kurie atstovauja skirtingoms kultūros sritims.
. Komisijos nario įgaliojimai baigiasi nepasibaigus 3 metų kadencijai, kai jis: 
. atsistatydina savo noru;
. miršta;
. nebeina pareigų atstovaujamoje institucijoje.
. Nuostatų 11 punkte nurodytais atvejais pasibaigus komisijos nario įgaliojimams, skiriamas naujas komisijos narys likusiai komisijos kadencijos daliai, išskyrus, kai lieka mažiau nei 6 mėnesiai iki komisijos kadencijos pabaigos, – tokiu atveju naujas komisijos narys nėra skiriamas. Paskyrus naują komisijos narį šiame punkte nurodytu atveju, laikoma, kad komisijos narys ėjo pareigas visą kadenciją.

 SKYRIUS


. Komisijos uždavinys – vertinti Lietuvos ir Lietuvos diasporos kūrėjų kultūrinę veiklą.
. Vykdydama savo uždavinį, komisija atlieka šias funkcijas:
. kasmet nustato ir paskelbia Nuostatų II skyriuje nurodytų dokumentų pateikimo tvarką ir laiką; 
. priima juridinių asmenų teikiamus dokumentus dėl premijoms siūlomų kūrėjų;
. svarsto komisijai pasiūlytų kūrėjų kultūrinę veiklą; 
. atrenka kūrėjus, kuriems siūlo skirti premijas.

 SKYRIUS


. Vykdydama savo uždavinį ir funkcijas, komisija turi teisę:
. prašyti juridinių asmenų papildomos informacijos apie kūrėjų kultūrinę veiklą;
. svarstydama kūrėjų dokumentus, pasitelkti kultūros ekspertus.

 SKYRIUS


. Komisija sudaro Nuostatų nustatyta tvarka pasiūlytų ir atitinkančių Nuostatų reikalavimus kūrėjų sąrašą, kuriame nurodomi kūrėjų vardai, pavardės, profesijos. Komisija, apsvarsčiusi šiame sąraše esančių kūrėjų kultūrinę veiklą atsižvelgiant į Nuostatų 2 punkto nuostatas, slaptu balsavimu atrenka ne daugiau kaip 20 kūrėjų, surinkusių daugiausiai komisijos narių balsų. Jeigu po komisijos balsavimo paaiškėja, kad 20-ą vietą dalijasi 2 ar daugiau kūrėjų, komisija pakartotinai slaptai balsuoja tik dėl šių vienodą balsų skaičių surinkusių kūrėjų ir atrenka daugiausiai balsų surinkusį kūrėją. Posėdyje negalėsiantis dalyvauti komisijos narys savo sprendimą iki komisijos posėdžio pateikia komisijos pirmininkui užklijuotame voke. Vokas atplėšiamas posėdžio metu.
. Informacija apie pasiūlytų kūrėjų sąraše esančius asmenis ir atrinktus kūrėjus (vardai, pavardės, profesijos) viešai skelbiama Kultūros ministerijos interneto svetainėje iki komisijos sprendimo, nurodyto Nuostatų 18 punkte, priėmimo dienos, siekiant informuoti visuomenę apie Lietuvos kultūrai nusipelniusius asmenis bei užtikrinti premijų skyrimo skaidrumą.
. Komisija baigiamajame posėdyje, kuris laikomas teisėtu, jeigu jame dalyvauja ne mažiau kaip 2/3 komisijos narių, iš Nuostatų 16 punkte nustatyta tvarka atrinktų kūrėjų slaptu balsavimu atrenka ne daugiau kaip 12 kūrėjų, surinkusių daugiausiai komisijos narių balsų, kuriems rekomenduojama skirti premijas. Jeigu po komisijos balsavimo paaiškėja, kad 12-ą vietą dalijasi 2 ar daugiau kūrėjų, komisija pakartotinai slaptai balsuoja tik dėl šių vienodą balsų skaičių surinkusių kūrėjų ir atrenka daugiausiai balsų surinkusį kūrėją. Posėdyje negalėsiantis dalyvauti komisijos narys savo sprendimą iki komisijos posėdžio pateikia komisijos pirmininkui užklijuotame voke. Vokas atplėšiamas posėdžio metu. 
. Kūrėjų, kuriems rekomenduojama skirti premijas, sąrašas (vardai, pavardės, profesijos, premijos skyrimo metai) yra viešai skelbiamas Kultūros ministerijos interneto svetainėje, siekiant juos pagerbti ir informuoti visuomenę. Ši informacija yra skelbiama iki kūrėjų, kuriems skiriamos premijos, paskelbimo dienos.
. Komisijos sprendimas dėl kūrėjų, kuriems rekomenduojama skirti premijas, kartu su Vyriausybės nutarimo dėl premijų skyrimo projektu teikiamas Vyriausybei Vyriausybės darbo reglamento nustatyta tvarka ne vėliau kaip iki kiekvienų metų sausio 30 dienos.
. Informacija apie asmenis, kuriems skirta premija, neterminuotai skelbiama Kultūros ministerijos interneto svetainėje, siekiant juos pagerbti ir informuoti visuomenę. 
. Kūrėjas, kuriam skirta premija, turi teisę raštu jos atsisakyti, apie tai pranešdamas Vyriausybei ir Kultūros ministerijai. Pranešimas dėl premijos atsisakymo teikiamas ir nagrinėjamas Asmenų prašymų ir skundų nagrinėjimo viešojo administravimo subjektuose taisyklių, patvirtintų Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Asmenų prašymų ir skundų nagrinėjimo viešojo administravimo subjektuose taisyklių patvirtinimo“ nustatyta tvarka. Kūrėjui atsisakius skirtos premijos, laikoma, kad ji nėra paskirta, bet kitam kūrėjui nėra skiriama. Jeigu kūrėjas atsisako skirtos premijos po to, kai ji yra išmokėta, jis privalo ją grąžinti ne vėliau kaip per 6 mėnesius nuo atsisakymo dienos.
. Premijos laureatų diplomai įteikiami iki kiekvienų metų balandžio 1 dienos. Premijos laureatų diplomus įteikia Ministras Pirmininkas. Premijų įteikimo renginį organizuoja Kultūros ministerija kartu su Lietuvos Respublikos Vyriausybės kanceliarija. 
. Kūrėją, kuris gavo premiją, pakartotinai siūlyti premijai gauti galima praėjus ne mažiau kaip 5 metams po premijos skyrimo.
______________


Pakeitimai:

1.

                    Lietuvos Respublikos Vyriausybė, Nutarimas
                
Nr. 853,
2007-08-08,
Žin., 2007, Nr.
92-3698 (2007-08-25), i. k. 1071100NUTA00000853                
Dėl Lietuvos Respublikos Vyriausybės 2006 m. sausio 26 d. nutarimo Nr. 83 "Dėl valstybės kultūros ir meno premijų" pakeitimo

2.

                    Lietuvos Respublikos Vyriausybė, Nutarimas
                
Nr. 1389,
2007-12-19,
Žin., 2007, Nr.
137-5613 (2007-12-28), i. k. 1071100NUTA00001389                
Dėl Lietuvos Respublikos Vyriausybės 2006 m. sausio 26 d. nutarimo Nr. 83 "Dėl valstybės kultūros ir meno premijų" pakeitimo

3.

                    Lietuvos Respublikos Vyriausybė, Nutarimas
                
Nr. 91,
2009-02-11,
Žin., 2009, Nr.
19-760 (2009-02-19), i. k. 1091100NUTA00000091                
Dėl Lietuvos Respublikos Vyriausybės 2006 m. sausio 26 d. nutarimo Nr. 83 "Dėl valstybės kultūros ir meno premijų" pakeitimo

4.

                    Lietuvos Respublikos Vyriausybė, Nutarimas
                
Nr. 769,
2015-07-29,
paskelbta TAR 2015-08-04, i. k. 2015-11952                
Dėl Lietuvos Respublikos Vyriausybės 2006 m. sausio 26 d. nutarimo Nr. 83 „Dėl valstybės kultūros ir meno premijų“ pakeitimo

5.

                    Lietuvos Respublikos Vyriausybė, Nutarimas
                
Nr. 79,
2026-02-11,
paskelbta TAR 2026-02-11, i. k. 2026-02118                
Dėl Lietuvos Respublikos Vyriausybės 2006 m. sausio 26 d. nutarimo Nr. 83 „Dėl valstybės kultūros ir meno premijų“ pakeitimo


